CELEX: 32014R0292
Language: sk
Date: 2014-03-21 00:00:00
Title: Vykonávacie nariadenie Komisie (EÚ) č. 292/2014 z  21. marca 2014 o povolení prípravku 6-fytázy produkovanej druhom Trichoderma reesei (CBS 126897) ako kŕmnej doplnkovej látky pre hydinu, odstavené prasiatka, ošípané vo výkrme a prasnice (držiteľ povolenia: ROAL Oy)  Text s významom pre EHP

22.3.2014   
            
            
               SK
            
            
               Úradný vestník Európskej únie
            
            
               L 87/90
            
         
      VYKONÁVACIE NARIADENIE KOMISIE (EÚ) č. 292/2014
   z 21. marca 2014
   o povolení prípravku 6-fytázy produkovanej druhom Trichoderma reesei (CBS 126897) ako kŕmnej doplnkovej látky pre hydinu, odstavené prasiatka, ošípané vo výkrme a prasnice (držiteľ povolenia: ROAL Oy)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku 6-fytázy produkovanej druhom Trichoderma reesei (CBS 126897). K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia prípravku 6-fytázy produkovanej druhom Trichoderma reesei (CBS 126897) ako kŕmnej doplnkovej látky pre hydinu a ošípané, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel v stanoviskách z 11. septembra 2013 (2) a 9. októbra 2013 (3) k záveru, že prípravok 6-fytázy produkovanej druhom Trichoderma reesei (CBS 126897) nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že má potenciál zlepšiť využitie fosforu, stráviteľnosť a mineralizáciu kostí v prípade kurčiat a moriek vo výkrme alebo ich úžitkovosť. Tieto závery možno rozšíriť aj na kurčatá chované na znášku a plemenné morky. Keďže pôsobenie doplnkovej látky možno považovať za podobné u všetkých druhov hydiny, tento záver možno extrapolovať aj na menej významné druhy hydiny vo výkrme a druhy hydiny chované na znášku alebo šľachtenie. Okrem toho úrad dospel k záveru, že v prípade nosníc má doplnková látka potenciál zvýšiť mineralizáciu kostí, ileálnu stráviteľnosť, využitie fosforu a úžitkovosť. Tieto závery možno extrapolovať na menej významné druhy znáškovej hydiny. Úrad zároveň dospel k záveru, že v prípade prasiatok, ošípaných vo výkrme a prasníc má doplnková látka potenciál zlepšiť stráviteľnosť fosforu, udržanie fosforu alebo parametre úžitkovosti. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia 6-fytázy produkovanej druhom Trichoderma reesei (CBS 126897) vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Povolenie
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2013) 11(10):3364.
   
      (3)  Vestník EFSA (EFSA Journal) (2013) 11(10):3433.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a19
               
               
                  ROAL Oy
               
               
                  6-fytáza
                  EC 3.1.3.26
               
               
                  
                               
                           
                           
                              
                                 Zloženie doplnkovej látky
                              
                              Prípravok 6-fytázy
                              produkovanej druhom Trichoderma reesei (CBS 126897)
                              s minimálnou aktivitou:
                              Kvapalná a tuhá forma: 5 000 FTU (1)/g
                           
                        
                               
                           
                           
                              
                                 Charakteristika účinnej látky
                              
                              6-fytáza (EC 3.1.3.26)
                              produkovaná druhom Trichoderma reesei (CBS 126897)
                           
                        
                               
                           
                           
                              
                                 Analytická metóda
                                  (2)
                              
                              Určovanie 6-fytázy:
                              kolometrická metóda založená na enzymatickej reakcii 6-fytázy a fytátu: EN ISO 30024.
                           
                        
               
                  Hydina okrem nosníc
               
               
                  —
               
               
                  250 FTU
               
               
                   
               
               
                  
                              1.
                           
                           
                              V návode na použitie doplnkovej látky a premixu uveďte podmienky skladovania a stabilitu pri zahrievaní.
                           
                        
                              2.
                           
                           
                              Na použitie v kŕmnej zmesi obsahujúcej viac ako 0,23 % fosforu naviazaného na fytín.
                           
                        
                              3.
                           
                           
                              Odporúčaná maximálna dávka:
                              
                                          —
                                       
                                       
                                          2 500 FTU/kg kompletného krmiva v prípade hydiny,
                                       
                                    
                                          —
                                       
                                       
                                          1 750 FTU/kg kompletného krmiva v prípade odstavených prasiatok, ošípaných vo výkrme a prasníc.
                                       
                                    
                        
                              4.
                           
                           
                              Na účely bezpečnosti: pri manipulácii sa musí použiť ochranná dýchacia maska, okuliare a ochranné rukavice.
                           
                        
               
                  11. apríla 2024
               
            
                  Nosnice
               
               
                  150 FTU
               
            
                  Odstavené prasiatka
               
               
                  500 FTU
               
            
                  Ošípané vo výkrme a prasnice
               
               
                  250 FTU
               
            
         (1)  1 FTU je množstvo enzýmu, ktoré uvoľní 1 mikromol anorganického fosfátu zo substrátu fytátu sodného za minútu pri pH 5,5 a teplote 37 °C.
      
         (2)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx